section_heading: Karijera
paragraph_text: Hardin je pohađao poznato sveučilište Berkeley iz Kalifornije, na kojem je proveo četiri godine. Nakon završetka sveučilišta, izabran je na NBA draftu 2008. u 2. krugu (50. ukupno) od strane Seattle SuperSonicsa. Kako nije uspio izboriti svoje mjesto u momčadi SuperSonicsa, Hardin je u siječnju 2009. otišao u atenskog prvoligaša Egaleoa. Kasnije je sudjelovao u neuspješnoj razmjeni igrača između Thundersa i Hornetsa, po kojoj je trebao zajedno s Chrisom Wilcoxom i Joe Smithom otići u New Orleans, dok je u Oklahomu trebao stići Tyson Chandler.